ועדת הכספים, כנסת 20, פרוטוקול מספר 502, 2016-11-21 14:00

משה גפני: אני ממשיך את הדיון.

משה גפני: מי מציג את הבקשה?

משה גפני: בבקשה, תציג.

<שאול קירשנבום: שאול קירשנבום, משרד האוצר.

<שאול קירשנבום: הפנייה נועדה להעברת סך של 523 - - -

משה גפני: לא להפריע.

<שאול קירשנבום: הפנייה נועדה להעביר 523 אש"ח.

<שאול קירשנבום: 15% מסכום מחויבים לשנת 2016-2015.

משה גפני: שאלות?

סתיו שפיר: כן, בוודאי.

סתיו שפיר: אני מסתכלת פה על כמה וכמה תקנות מהתכניות שהבאתם לפה לבדיקה.

סתיו שפיר: בכל אחת שנכנסתי אליה, נראה שבשנה הקודמת – אני לא יכולה לשמוע את עצמי.

משה גפני: אני מבקש לא להפריע.

סתיו שפיר: בכל אחת מהתכניות שעברתי עליהן – עברתי בינתיים על בערך חמש או שש מתוך עשרות התכניות שיש בהן עודפים – אתם ביקשתם גם בשנה הקודמת תקציב תוספתי במהלך השנה שהתקבל בהעברה תקציבית, לעומת זאת, הביצוע נמוך בהרבה, אפילו בחלק מהמקרים מהתקציב הנתון.

סתיו שפיר: קח למשל את הארכת יום הלימודים – התקציב המאושר היה 678 מיליון שקלים בשנה הקודמת.

סתיו שפיר: על שינוייו עבר כבר ל-775 מיליון שקלים, אבל הביצוע הוא רק על 457 מיליון שקלים.

סתיו שפיר: תשובתך לגבי זה.

סתיו שפיר: בכלל במשרד החינוך יש שלושה מיליארד שקלים שמתגלגלים משנה לשנה כי הם עודפים.

סתיו שפיר: כסף שהיה אפשר להשתמש בו למטרות מאוד מאוד חשובות, גם בתוך מערכת החינוך וגם בכלל, ומשום מה, לא השתמשתם בו.

סתיו שפיר: שלושה מיליארד שקלים זה סכום אדיר של כסף, אני לא צריכה לתאר את זה.

סתיו שפיר: דבר נוסף, אתם ציינתם פה שיש איזושהי בעיה עם השיטה שבה האוצר מעביר את העודפים, אז אם תוכל לפרט במה מדובר.

משה גפני: בבקשה, תשובה.

משה גפני: משה שגיא.

<משה שגיא: משה שגיא.

<משה שגיא: אני רוצה להזכיר שמשרד החינוך עובד לפי שנות לימוד.

<משה שגיא: שנת התקציב נפרסת על שתי שנות לימוד, והפוך, שנת לימוד על שתי שנות תקציב.

<משה שגיא: כאשר אנחנו מתקצבים את חודש ספטמבר, צריכים לתקצב בשנת התקציב הקודמת גם את השני שליש של שנת התקציב הבאה.

<משה שגיא: ולכן מראש, באופן מובנה, יש העברת עודפים משנה לשנה, מאחר שאני מחויב לשריין את כל הסכום של ההתחייבות כבר בספטמבר.

<משה שגיא: הכסף, שלושה מיליארד, הוא לא משוחרר, הוא מנוצל במלואו.

<משה שגיא: הוא מחויב, אני לא יכול להשתמש באגורה אחת מסכום מחויב.

<משה שגיא: צריך להבין את זה, כל פעם חוזרים על הריטואל הזה שזה כסף מגולגל ושאפשר להשתמש בו.

<משה שגיא: אי-אפשר להשתמש בו.

סתיו שפיר: אז לאיפה הוא הלך?

<משה שגיא: מבחינה משפטית, אי-אפשר להשתמש בכסף שהוא מחויב.

<משה שגיא: הוא מחויב משפטית כלפי חוזים, כלפי התחייבויות, כלפי גורמים במערכת.

<משה שגיא: צריך להבין, כל פעם חוזרים על הריטואל שהכסף מגולגל.

סתיו שפיר: נכון, כי, משה, אם אנחנו - - -

משה גפני: סתיו, לא קיבלת רשות לשאול.

משה גפני: תני לו לסיים.

סתיו שפיר: אני רוצה שהוא יענה על השאלה שלי.

משה גפני: הוא עונה.

סתיו שפיר: אם אנחנו שמים כסף - - - למשהו אחר, בפועל - - -

משה גפני: תסיים.

משה גפני: בסדר, אוקיי.

סתיו שפיר: גפני, בפועל לא משתמשים - - -

משה גפני: תסיים את התשובה.

משה גפני: יש יושב-ראש לוועדה.

<משה שגיא: בגלל המבנה של שנת הלימודים והתקציב, יש פה תקציב שמתגלגל משנה לשנה בגלל התחייבויות בגין שנת הלימודים.

<משה שגיא: בנוסף, בשנה שעברה היה תקציב המשכי, התקציב אושר רק בחודש נובמבר.

<משה שגיא: חלק גדול מהתקציב הגיע בחודש נובמבר-דצמבר, ולכן חלק גדול מהפעילות בוצעה כהתקשרות או בהתחייבות, ונפרסה כדי השנה.

<משה שגיא: זה דבר נוסף שגרם לגידול בהתחייבויות בגין שנה קודמת.

סתיו שפיר: כלומר, בפועל יש כסף שלא משתמשים בו באותה שנה על אף שהוא תוקצב.

סתיו שפיר: הוא נמצא בתוך הקופה - - -

משה גפני: הוא לא אמר את זה.

<משה שגיא: לא אמרתי את זה.

סתיו שפיר: לזה אני מתכוונת בגלגול של - - -

<משה שגיא: אני לא אמרתי את זה.

משה גפני: הוא לא אמר את זה, סתיו.

משה גפני: אני שמעתי.

סתיו שפיר: הוא לא ענה לי.

<משה שגיא: עצם זה שהתקציב נמצא כל שנה – שאת אומרת שהוא מתגלגל משנה לשנה – זה אומר שאני מתחייב בתחילת שנת הלימודים לכל שנת הלימודים.

<משה שגיא: אם תהיה פרוצדורה אחרת, שאני לא אצטרך לשריין את הכסף בגין ינואר-אוגוסט לשנה הבאה על-פי מזומנים, זה יכול להיחסך.

<משה שגיא: אבל אם זה יהיה הרשאות או צורה אחרת של התחייבות אחרת, זה יכול למנוע את העודפים.

<משה שגיא: אבל כל עוד שאין פרוצדורה אחרת - - -

סתיו שפיר: כלומר, גם בתכנון התקציבי של 17'-18' זה עובד בצורה כזו?

<משה שגיא: לצערי, בגלל העיכוב בפניות התקציביות השנה, לדעתי, גם ב-16' יהיה היקף עודפים שלא יקטן, למרות שהרצון הגדול שלי היה שזה יקטן.

<משה שגיא: אבל אתם לא מאפשרים לי את זה.

משה גפני: תודה רבה.

סתיו שפיר: רגע, שאלה נוספת לגבי החשבונות.

משה גפני: בקשה מספר 20-002 – מי בעד אישור הבקשה?

סתיו שפיר: לא, לא, סליחה, גפני.

סתיו שפיר: גפני, יש לי שאלה נוספת בעניין הזה.

סתיו שפיר: הם כתבו פה שיש כל מיני התקשרויות עם גופים חיצוניים.

סתיו שפיר: הם לא פרסמו את ההתקשרויות עצמן.

סתיו שפיר: אנחנו כרגע יצאנו מישיבה בוועדת שקיפות שבה הסתבר לנו שמשרד החינוך עשה הרבה יותר התקשרויות ממה שהוא דיווח עליהן בדיווח של ההתקשרויות שהוא מחויב עליו לפי חוק.

סתיו שפיר: אז אני רוצה לשאול אם גם פה יש התקשרויות כאלה שהן לא מדווחות, כפי שאתם מחויבים לעשות במערכת.

סתיו שפיר: ומהי הרשימה של הגופים שאתם אתם מתקשרים?

<משה שגיא: קודם כל, הרישום של ההתחייבויות מופיע באתר של החשב הכללי.

<משה שגיא: חשב המשרד מחויב לפרסם את כל ההתחייבויות ואת כל ההתקשרויות, ואני יודע שזה מפורסם באתר הזה.

<משה שגיא: אני לא יודע על איזו התקשרות ספציפית - - -

סתיו שפיר: אני אומרת לך שכרגע חשפנו פער של 400 - - -

משה גפני: סתיו, את רוצה לשבת עד הערב?

סתיו שפיר: אם זה מה שצריך.

משה גפני: לא, לא, אני לא מסכים לזה יותר.

משה גפני: תענה, ואני מצביע.

<משה שגיא: זה במגרש של החשב הכללי, זה לא במגרש של המשרד.

סתיו שפיר: מהי רשימת ההתקשרויות שפה - - -

משה גפני: בקשה מספר 20-002, מי בעד אישור הבקשה – ירים את ידו.

סתיו שפיר: גפני, תבקש ממנו להעביר את הרשימה הזאת.

משה גפני: מי נגד?

סתיו שפיר: אני נגד ורביזיה.

משה גפני: מי נמנע?

משה גפני: בעד אישור הבקשה – 5

משה גפני: נמנעים – אין

משה גפני: הבקשה אושרה.

משה גפני: בעוד חצי שעה אני מבקש לעשות רביזיה.

סתיו שפיר: גפני, תבקש ממנו את רשימת ההתקשרויות.

משה גפני: עם כל הכבוד, את מגיעה מוועדת השקיפות, ואת רוצה שאני אהיה סניף של ועדת השקיפות?

סתיו שפיר: חס וחלילה.

סתיו שפיר: אם כבר, אנחנו סניף שלך.

משה גפני: הרי מה הטענה שלהם?

משה גפני: הטענה שלהם שאנחנו מעכבים להם כל הזמן כסף.

משה גפני: ב-15:55 בקשה לרביזיה.

משה גפני: הישיבה נעולה.